
GRAAD 11 SELFONTWIKKELING IN DIE SAMELEWING
LESVOORBEREIDING
KWARTAAL 3: Week 1–6 | 6 x 40-minuut lesse

	Nota aan die onderwyser: Hierdie module laat aktiewe leer toe. Kyk asseblief die onderstaande video om vertroud te raak met die AKTIEWE LEER-benadering in hierdie module. 
https://www.youtube.com/watch?v=wlaG99awCD8 

	1
	Gesonde en gebalanseerde leefstylkeuses 
· Gesonde en gebalanseerde leefstylkeuses: 
· Die handhawing van fisiese, sielkundige, sosiale, emosionele en geestelike gesondheid 
· Gesonde voeding en om fisies aktief te wees  
	Verstaan dat ’n gesonde leefstyl balans tussen verskillende aspekte van welstand vereis.

	Inleiding
	4 min
	Les 1 – PowerPoint (Skyfies 1–3)
	
	

	
	
	Identifiseer en verduidelik die vyf pilare van 'n gebalanseerde leefstyl en reflekteer oor jou eie vlak van balans.
	Refleksie, Onderrig & Groep-aktiwiteit 
	10 min
	Les 1 – PowerPoint (Skyfies 4–5)
Les 1 – Werkkaart (Aktiwiteit 1) – DEEL 1 en DEEL 2
	Formatief
	Deel 1: Individuele refleksie
Deel 2: Bespreek en gee raad in pare

	
	
	Identifiseer praktiese strategieë om balans in jou eie lewe te verbeter.
	Kyk Video & Aktiwiteit 
	5 min
	Les 1 – PowerPoint (Skyfie 6)
Les 1 – Werkkaart (Aktiwiteit 1) – DEEL 3
Kyk: Tips for finding balance as a student  bit.ly/4qOfeb8 (1 min 45 sek)
	Reflektief: Aktiwiteit 1
	Kyk die video en voltooi Deel 3 individueel

	
	
	Ontwikkel bewustheid van algemene wanopvattings oor oefening en voeding.
	Onderrig & Groep-aktiwiteit 
	7 min
	Les 1 – PowerPoint (Skyfies 7–8)
Les 1 – Werkkaart (Aktiwiteit 2)
Les 1 – Werkkaart MEMO
Kyk: Is it possible to lose weight fast? bit.ly/3LCvP2E (3 min 03 sek van 4 min 56 sek)
	Informeel: Aktiwiteit 2
	Voltooi Aktiwiteit 2 in pare

	
	
	Beskryf sleutel gesonde leefstylgewoontes (gesonde eetgewoontes, beperking van suikerinname en gereelde fisiese aktiwiteit).
	Onderrig, Groep-aktiwiteit
	12 min
	Les 1 – PowerPoint (Skyfie 9–12)
Uitbreiding: Les 1 – Werkkaart (Aktiwiteit 3) 
Les 1 – Werkkaart (Aktiwiteit 4) 
Les 1 – Werkkaart MEMO
	Reflektief: Aktiwiteit 3

Informeel:
Aktiwiteit 4
	Voltooi Aktiwiteit 3 individueel as huiswerk & Aktiwiteit 4 in groepe

	
	
	
	3-2-1-Refleksie & Huiswerk
	2 min
	Les 1 – PowerPoint (Skyfie 13)
Les 1 – Werkkaart (Aktiwiteit 5 + 6)
	
	Voltooi individueel: Aktiwiteit 5 in die klas en Aktiwiteit 6 as huiswerk

	2
	Gesonde en gebalanseerde leefstylkeuses 
· Faktore wat lewenstylkeuses negatief beïnvloed: 
· Gebrek aan kennis 
· Swak besluitnemingsvaardighede 
· Onveilige houdings en gedrag 
· Onveilige omgewings 
· Emosionele faktore
· Groepsdruk 
· Sosio-ekonomiese aspekte: swak geletterdheid, lae inkomste, armoede en ongunstige sosiale omgewings
	
	Inleiding & Groep-bespreking
	6 min
	Les 2 – PowerPoint (Skyfies 1–2) 

	Basislyn: Voorafkennis
	Bespreek met jou maat

	
	
	Identifiseer algemene mites oor voeding en fisieke aktiwiteit, en verduidelik waarom akkurate kennis belangrik is om ingeligte leefstylkeuses te maak.

	"Myth Busters" Groep-aktiwiteit
	4 min
	Les 2 – PowerPoint (Skyfies 3–9)
	Formatief: Kontroleer begrip
	Voltooi die aktiwiteit in groepe

	
	
	Verduidelik hoe swak besluitneming leefstylkeuses negatief kan beïnvloed, en pas kritiese denke toe om die oorsake van skadelike situasies te identifiseer en voorkomingstrategieë voor te stel.

	Onderrig & Groep-aktiwiteit
	8 min
	Les 2 – PowerPoint (Skyfies 10–12)
Les 2 – Werkkaart (Aktiwiteit 1)
Les 2 – Werkkaart MEMO

	Formatief: Aktiwiteit 1
	Voltooi Aktiwiteit 1 saam met 'n maat

	
	
	Beskryf hoe houdings, groepsdruk, die omgewing en emosies leefstylkeuses beïnvloed.

	Klas-bespreking 
	8 min
	Les 2 – PowerPoint (Skyfies 13–16)
	Formatief: Kontroleer begrip
	Neem deel aan die klasbespreking

	
	
	Verduidelik hoe sosio-ekonomiese faktore leefstylkeuses kan beperk, en toon bewustheid deur te reflekteer oor hoe verskillende lewensomstandighede mense se gesondheid, veiligheid en geleenthede beïnvloed
	Groep-uitdaging
 & Refleksie
	14 min
	Les 2 – PowerPoint (Skyfies 17–18)
Les 2 – Groepuitdaging
Les 2 – Werkkaart (Aktiwiteit 2)
	
	Voltooi die uitdaging in groepe en voltooi die refleksie-aktiwiteit individueel

	3
	Riskante gedrag en situasies 
· Dwelgebruik en -misbruik, onveilige seksuele gedrag, risiko van swangerskap, tienerselfdood, swak higiëne en dieetgewoontes, onveilige padgebruik           
	
	Inleiding
	3 min
	Les 3 – PowerPoint (Skyfies 1–2)
	Voorkennis
	

	
	
	Definieer riskante gedrag en onderskei dit van ’n ongeluk deur te verduidelik hoe riskante keuses persoonlike veiligheid en die veiligheid van ander kan beïnvloed.
	Groep-bespreking
	10 min
	Les 3 – PowerPoint (Skyfies 3–4)
Les 3 – Werkkaart (Aktiwiteit 1)
Les 3 – Werkkaart MEMO
	Informeel: Aktiwiteit 1
	Voltooi Aktiwiteit 1 saam met 'n maat

	
	
	Analiseer ’n scenario oor riskante gedrag deur die impak daarvan op die individu en gemeenskap, die rol van swak besluitneming en sosio-omgewingsfaktore te verduidelik, en positiewe veranderinge voor te stel.
	Groepaktiwiteit & Aanbieding 
	14 + 10 min
	Les 3 – PowerPoint (Skyfies 5–6)
Les 3 – Groepaktiwiteit
	Formatief: Groep-aktiwiteit
	Groepbespreking en die aanbieding voor die klas

	
	
	Reflekteer oor jou eie leefstylkeuses en identifiseer persoonlike veranderinge wat nodig is om risiko te verminder en jou toekomstige doelwitte te ondersteun.
	Refleksie 
	3 min
	Les 3 – PowerPoint (Skyfie 7)
Les 3 – Werkkaart (Aktiwiteit 2)
	
	Voltooi refleksie individueel

	4
	Riskante gedrag en situasies 
· Die impak van onveilige praktyke op jouself en ander: fisies, emosioneel, geestelik en sosiaal 
	
	Inleiding
	4 min
	Les 4 – PowerPoint (Skyfies 1–2)
	
	Bespreek as 'n klas

	
	
	Definieer wat selfdoodgedagtes is, waarskuwingstekens identifiseer en gepaste raad gee oor hoe om hulp te soek, terwyl jy verduidelik hoe die impak van selfdood ander mense in die gemeenskap kan raak.
	Kyk Video & Aktiwiteit 
	7 min
	Les 4 – PowerPoint (Skyfie 3)
Les 4 – Werkkaart (Aktiwiteit 1)
Les 4 – Werkkaart MEMO
Kyk: Understanding teen suicidal thoughts
bit.ly/4aNGYqe (2 min 37 sek)
	Informeel: Aktiwiteit 1 
	Voltooi Aktiwiteit 1 individueel 

	
	
	Verduidelik die rimpel-effek van selfdood en identifiseer hoe positiewe keuses en moed ander kan inspireer en onveilige gedrag kan verminder.
	Kyk video, Groep-bespreking en Aktiwiteit 
	5 + 5 minute
	Les 4 – PowerPoint (Skyfies 4–5)
Les 4 – Werkkaart (Aktiwiteit 2)
Les 4 – Werkkaart MEMO
Kyk: SUICIDE THE RIPPLE EFFECT | Official Trailer HD
bit.ly/4aEFU7X (2 min 33 sek)
	Informeel: Aktiwiteit 2 
	Kyk die video, groepbespreking en voltooi Aktiwiteit 2 in groepe

	
	
	Beskryf hoe onveilige praktyke fisiese, emosionele, sosiale en geestelike gevolge kan hê.
	Onderrig
	5 min
	Les 4 – PowerPoint (Skyfie 6)
	
	Aktiewe luister

	
	
	Pas jou begrip van onveilige praktyke toe deur die fisiese, emosionele, sosiale en geestelike impak van skadelike gedrag in ’n gevallestudie te identifiseer.
	Klasbespreking & Groepaktiwiteit 
	5 + 7 min
	Les 4 – PowerPoint (Skyfies 7–9)
Les 4– Werkkaart (Aktiwiteit 3)
Les 4 – Werkkaart MEMO
	Informeel: Aktiwiteit 3
	Neem deel aan die bespreking en voltooi Aktiwiteit 3 in pare

	
	
	Evalueer jou selfvertroue om in ’n toets of eksamen oor leefstylkeuses, negatiewe invloede en riskante gedrag te skryf.
	Refleksie
	2 min
	Les 4 – PowerPoint (Skyfie 10)
Les 4 – Werkkaart (Aktiwiteit 4)
	
	Voltooi Aktiwiteit 4 individueel

	5
	Riskante gedrag en situasies 
· Individuele verantwoordelikheid om ingeligte besluite en keuses te neem: om persoonlike veiligheid te prioritiseer en om ondersteuning en raad te soek om riskante gedrag te verander
	
	Inleiding 
	3 min
	
Les 5 – PowerPoint (Skyfies 1–2)
	
	

	
	
	Erken dat verskillende keuses tot verskillende gevolge kan lei.
	Groepspeletjie
	8 min
	Les 5 – PowerPoint (Skyfie 3)
Les 5 – Sal jy eerder-speletjie
	Formatief
	Voltooi die speletjie in groepe


	
	
	Verstaan en pas besluitnemingstappe toe om verantwoordelike en ingeligte keuses te maak.
	Onderrig & Aktiwiteit
	10 min
	Les 5 – PowerPoint (Skyfies 4–6) 
Les 5 – Werkkaart (Aktiwiteit 1)
Les 5 – Werkkaart MEMO
	
	Voltooi Aktiwiteit 1 individueel

	
	
	Identifiseer strategieë om persoonlike veiligheid te prioritiseer, riskante gedrag te verander en gepaste bronne van ondersteuning voor te stel.
	Kyk Video & Groepaktiwiteit
	16 min
	Les 5 – PowerPoint (Skyfies 7–9) 
Les 5 – Werkkaart (Aktiwiteit 2)
Les 5 – Plakkaat
Kyk: Hoekom Why is it so hard to break a bad habit? bit.ly/3QObPMG 
(5 min 03 sek)
	
	Voltooi Aktiwiteit 2 op die plakkaat-templaat in groepe

	
	
	
	Refleksie 
	3 min
	Les 5 – PowerPoint (Skyfie 10)
Les 5 – Werkkaart (Aktiwiteit 3)
	
	Voltooi Aktiwiteit 3 individueel

	6
	Faktore wat 'n positiewe impak op leefstylkeuses het 
· Positiewe rolmodelle, bv. ouers, maats en ander; 
· persoonlike waardes; geloofstelsel en godsdiens; 
· sosiale vaardighede;
· positiewe kulturele invloede en 
· gunstige ekonomiese toestande
	
	Selfrefleksie & Inleidings-aktiwiteit 
	8 min
	
Les 6 – PowerPoint (Skyfies 1–4) Les 6 – Werkkaart (Aktiwiteit 1 + 2)

	Formatief
	Voltooi Aktiwiteite 1 & 2 individueel

	
	
	Identifiseer en bespreek verskillende faktore wat leefstylkeuses positief beïnvloed
	Groepaktiwiteit
	20 min
	
Les 6 – PowerPoint (Skyfie 5)
Les 6 – Groepaktiwiteit

	
	Voltooi die aktiwiteit in pare binne groepe

	
	
	Verduidelik hoe rolmodelle, waardes, oortuigings, sosiale vaardighede, ekonomiese faktore en media leefstylkeuses beïnvloed.
	Onderrig
	6 min
	Les 6 – PowerPoint (Skyfies 6–7)
	
	Aktiewe luister 

	
	
	Reflekteer oor persoonlike invloede en druk uit hoe dit jou leefstylkeuses vorm.
	Graffiti-muurrefleksie
	6 min
	Les 6 – PowerPoint (Skyfie 8)
Les 6 – Werkkaart (Aktiwiteit 3)
Inhoudsopsomming
	
	Voltooi Aktiwiteit 3 individueel – plak notas op die muur en ondersoek ander leerders se antwoorde

INLEIDENDE NOTAS

Die Les 1 – PowerPoint tot Les 6 – PowerPoint-dokumente dek saam die SES lesse en het gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om te help met u tydsraamwerk. 

Die volgende onderrignotas sal 'n opsomming van die TWEE LESSE wees: 
· Hierdie lesse is ook opgestel om baie geleenthede vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.
· Elke Leswerkkaart (bv.  Les 1 - Werkkaart) dien as 'n informele assessering om u leerders die geleentheid te bied om te demonstreer hoe goed hulle die nuwe inligting verstaan/begryp het en die konsepte/nuwe konsepte in daardie les bemeester het.
· Voordat u hierdie module onderrig, neem tyd om deur elke PowerPoint-aanbieding, werkkaart, werkkaartmemo en YouTube-video te gaan om uself deeglik voor te berei om elke les te onderrig.

As die ONDERWYSER, verseker asseblief die volgende:  
· Leerders moet weet dat die klaskamer 'n VEILIGE PLEK is, en almal moet respek toon vir allerhande verskille.
· U kan leerders aanmoedig om 'n joernaal te hou om enige vrae neer te skryf wat ongemaklik is om in 'n klassituasie te vra, wat later met u bespreek kan word.
· Hierdie lesse stel sleutelkonsepte bekend, en leerders moet ’n duidelike en akkurate begrip van elke konsep ontwikkel. Dit versterk vaslegging, verbeter herroeping en stel leerders in staat om dit wat hulle geleer het, meer doeltreffend toe te pas. Konsepte moet deurgaans konsekwent gebruik word om onderrig te konsolideer. Onderwysers moet ook voortdurend leerders se begrip monitor om te verseker dat wanopvattings vroeg geïdentifiseer en aangespreek word.
· Bestuur diversiteit sensitief om die volgende te akkommodeer:
· Hindernisse tot leer en onderrig
· Verskillende ouderdomsgroepe en ervarings
· Taal (om alle taalvlakke van leerders te akkommodeer is nie moontlik nie, die taalvaardigheidsvlakke van leerders is te uiteenlopend; u moet egter daarna streef om op so 'n manier te onderrig dat betekenisvolle leer plaasvind.)



ONDERRIGNOTAS
LES 1: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen.
· Verdeel leerders in groepe van SES VOORDAT u die les vir die groepaktiwiteit begin.
· Hou klein leë bladsye/kleefnota’s beskikbaar (een per leerder) vir refleksie. 
· Druk kopieë van Les 1 – Werkkaarte uit en deel dit aan die begin van die les uit.
· U kan die Les 1 – PowerPoint en Les 1 – Werkkaart met leerders deel om self deur te werk indien hulle aanlyn is.
· Lees deur Les 1 – Werkkaart MEMO vir antwoorde op Aktiwiteite 2 en 4.
· Moenie die Inhoudsopsomming voor die einde van Les 6 uitdeel nie.
· Kyk na die volgende voorgestelde skakels om uself met die inhoud vertroud te maak:
· Tips for finding balance as a student 
bit.ly/4qOfeb8 (1 minuut 45 sek)
· Is it possible to lose weight fast? 
bit.ly/3LCvP2E (3 min 03 sek van 4 min 56 sek)

1.	Inleiding (4 min)	   (Skyfies 1–3)
[bookmark: _heading=h.1fob9te]Nota aan onderwyser: Hierdie les behels gereeld besprekings met ’n maat. Aan die einde van die les werk leerders in groepe van ses. Die PowerPoint-aanbieding gebruik animasies om leerderbetrokkenheid te verhoog. (Volg die aanwysings in hakies.)
 
· Skyfie 1: Welkom terug by ’n nuwe kwartaal en die begin van ’n nuwe onderwerp. Soos Skyfie 1 aandui, gaan ons fokus op gesonde leefstylkeuses.
· Herinner leerders dat hulle in Graad 9 (Kwartaal 1, Week 1–4) geleer het oor invloede (media, omgewing, familie, kultuur, ens.) en hoe om daarop te reageer wanneer hulle leefstylkeuses maak.
· Elke dag neem jy besluite wat jou algemene gesondheid en welstand beïnvloed. Dit sluit die gewoontes in wat jy vorm, die kos wat jy eet, hoe aktief jy is, hoe jy stres hanteer en hoe jy met ander skakel. Saam vorm hierdie keuses jou leefstyl en bepaal hoe gesond en gebalanseerd dit is.
· Voordat ons begin, draai na ’n maat en noem drie leefstylgewoontes wat jy het wat gesond is. (Laat een minuut vir bespreking toe.) 

· Skyfie 2: Om ’n gesonde leefstyl te handhaaf, gaan nie net daaroor om een ding goed te doen nie. Byvoorbeeld, genoeg slaap is belangrik vir breinfunksie en fisiese herstel, maar slaap alleen is nie genoeg om goeie gesondheid te handhaaf nie. As iemand goed slaap, maar nooit oefen nie, swak eet of hul emosionele en sosiale welstand verwaarloos, kan hul leefstyl steeds ongebalanseerd wees.
· ’n Werklik gesonde leefstyl behels dat jy balans handhaaf tussen verskillende aspekte van gesondheid, insluitend fisiese, psigiese, sosiale, emosionele en spirituele welstand.
· Die doel van die volgende paar lesse is om jou te leer hoe om ’n gebalanseerde lewe te leef, ongeag wat oor jou pad kom. Wees eerlik met jouself tydens hierdie lesse, en jy sal ’n waardevolle lewensvaardigheid ontwikkel wat jou in die toekoms sal bevoordeel.

· Skyfie 3: Teen die einde van hierdie les behoort leerders in staat te wees om die volgende te kan doen:
· Verstaan dat ’n gesonde leefstyl balans tussen verskillende aspekte van welstand vereis.
· Identifiseer en verduidelik die vyf pilare van ’n gebalanseerde leefstyl en oor jou eie balans reflekteer.
· Praktiese strategieë identifiseer om balans in jou eie lewe te verbeter.
· Bewus wees van algemene wanopvattings oor oefening en voeding.
· Sleutelgesonde leefstylgedrag beskryf, insluitend gesonde eetgewoontes, die beperking van suikerinname en gereelde fisiese aktiwiteit.

2.	Reflekteer, Onderrig & Groepaktiwiteit (10 min)		     (Skyfies 4–5)
· Skyfie 4: Kyk na die prent op Skyfie 3. Verbeel jou elkeen van hierdie areas is ’n pilaar wat jou lewe ondersteun. As een pilaar swakker of korter as die ander is, raak die struktuur bo-op – wat ’n gebalanseerde lewe verteenwoordig – onstabiel en kan dit maklik ineenstort.
· (Klik op skyfie): Daarom kan ons sê dat ’n gebalanseerde lewe beteken dat daar balans tussen die verskillende areas van jou lewe is.
· Elke individu se lewe word deur vyf sleutelpilare ondersteun. Hierdie pilare werk saam, en balans word bereik wanneer geen van hulle verwaarloos word nie.
· Fisies: Dit verwys na jou liggaam en sluit in om fisies fiks te bly, gesond te eet en genoeg slaap te kry. Die handhawing van fisiese balans is noodsaaklik vir jou algehele welstand.
· Sielkundig: Dit hou verband met jou denke en emosionele toestand. Dit sluit ’n begeerte na selfverbetering in, die vermyding van riskante gedrag, en om jouself aan jou opvoeding toe te wy sodat jy die beste weergawe van jouself kan word.
· Sosiaal: Dit behels die bou en instandhouding van gesonde verhoudings met familie en vriende. Dit sluit ook deelname aan gemeenskapsaktiwiteite en vrywilligerswerk in wanneer jy ’n behoefte raaksien.
· Geestelik: Dit verwys na jou geloof, waardes en die sin wat jy aan die lewe gee. Dit kan insluit om ’n geloofstelsel of godsdiens te volg, asook om vrede en hoop te vind deur gebruike soos meditasie of gebed.
· Emosioneel: Dit beteken om jou emosies te kan herken, verstaan, uitdruk en bestuur. Dit behels ook die vermoë om ander se emosies te verstaan en daarop te reageer. Hierdie vaardigheid staan bekend as emosionele intelligensie (EQ).

· Jy het nou drie minute om Deel 1 van Aktiwiteit 1 (Les 1 – Werkkaart) te voltooi. Moenie elke vraag te veel oordink nie. Die doel is om ’n algemene idee te kry van waar jy tans staan in terme van ’n gebalanseerde lewe.

· Skyfie 5: Werk nou saam met ’n maat in jou groep om Deel 2 van Aktiwiteit 1 (Les 1 – Werkkaart) te voltooi. (Laat drie minute vir voltooiing toe.)

3	Kyk Video & Aktiwiteit (5 min)		           (Skyfie 6)
· Skyfie 6: Ek is seker dat julle, deur met julle maats te praat, agtergekom het dat die meeste tieners sukkel om balans in hul lewens te handhaaf. Hopelik het julle ook goeie raad gekry.
· Ons gaan nou ’n individuele refleksie doen. Kyk na die video oor hoe om jou lewe weer in balans te bring. Let mooi op na die wenke en strategieë wat genoem word.
	Kyk video:
Tips for finding balance as a student 
bit.ly/4qOfeb8 (1 min 45 sek)



· Voltooi nou Deel 3 van Aktiwiteit 1 (Les 1 – Werkkaart).

4.	Onderrig, Kyk Video & Groepaktiwiteit (7 min)	(Skyfies 7–8)
· Skyfie 7: Ons kan sien dat balans in die lewe noodsaaklik is vir geluk. Een area waar baie mense sukkel om balans te vind, is oefening en voeding. Sommige van ons dink dalk dat ons elke dag 5 km moet hardloop en net op blaarslaai moet leef om gesond te wees.
· Baie mense het nie die nodige kennis om te verstaan wat hul liggame werklik nodig het om goed te funksioneer nie. Dikwels word nuwe dieetneigings of “kitsoplossings” op sosiale media gevolg sonder om die langtermynimpak daarvan op gesondheid en welstand ten volle te verstaan.

· Skyfie 8: Kom ons kyk na ’n video en voltooi ’n aktiwiteit.
· Nota aan onderwyser: Kyk SLEGS tot by 3 min 03 sek van hierdie video.

	Kyk video:
Is it possible to lose weight fast? 
bit.ly/3LCvP2E (3 min 03 sek van 4 min 56 sek)



· Leerders voltooi Aktiwiteit 2 (Les 1 – Werkkaart) saam met ’n maat. (Laat vier minute toe.)
· Antwoorde is beskikbaar in die Les 1 – Werkkaart MEMO.

5.	Onderrig & Groepaktiwiteit (12 min)	 (Skyfies 9–12)
· Skyfie 9: Wonder jy miskien hoe dit lyk om gesond te eet? In sommige gevalle ontwikkel ongesonde eetgewoontes bloot omdat mense onseker is oor hoe gesonde eetgewoontes in die praktyk lyk. 
· ’n Nuttige manier om jou koskeuses te bepaal, is om jou voor te stel dat jy by elke ete ’n mediumgrootte bord gebruik en dit volgens die afdelings van die gesonde bordmodel verdeel. 
· Hierdie verhoudings help jou om die tipes en hoeveelhede kos wat jou liggaam nodig het, beter te visualiseer. En onthou, om drie gebalanseerde maaltye per dag te eet, help om energievlakke stabiel te hou, konsentrasie te verbeter en algehele gesondheid te ondersteun.

· Skyfie 10: Oormatige suikerinname kan negatiewe kort- en langtermyngevolge vir gesondheid hê:
· Bloedsuikerskommelinge (wat kan lei tot angs, moegheid, hoofpyn, ens.)
· Tandbederf (wat tot pyn en slegte asem kan lei)
· Verslawing (wat kan lei tot drange en verslawende eetpatrone)
· Gewigstoename
· Insulienweerstandigheid (wat kan lei tot vetsug, kardiovaskulêre siektes en tipe 2-diabetes)
· Hartskade (wat die risiko van hartsiektes/-versaking kan verhoog)
· Meer inligting oor suikerinname is beskikbaar in die Inhoudsopsomming.

· Uitbreidingsaktiwiteit: Indien tyd dit toelaat, kan leerders hierdie aktiwiteit in die klas voltooi. Indien nie, kan Aktiwiteit 3 (Les 1 – Werkkaart) as ’n uitbreidings- of huiswerkaktiwiteit gegee word.

· Skyfie 11: Om fisies aktief te wees, is ’n noodsaaklike deel van ’n gesonde en gebalanseerde leefstyl. Fisieke aktiwiteit help om die liggaam te versterk, fiksheid te verbeter en ’n gesonde gewig te handhaaf. Dit ondersteun ook die behoorlike funksionering van die hart, spiere en bene.
· Oefening kan jou help om daaglikse druk beter te hanteer en jou konsentrasie en selfvertroue te verbeter.
· Om aktief te wees beteken nie noodwendig dat jy ure in die gimnasium hoef deur te bring nie. Aktiwiteite soos stap, fietsry, dans, sport of deelname aan liggaamlike opvoeding by die skool dra almal by tot ’n aktiewe leefstyl. Die sleutel is om konsekwent te oefen en aktiwiteite te kies wat jy geniet en wat volhoubaar is.

· Skyfie 12: Leerders voltooi Aktiwiteit 4 (Les 1 – Werkkaart) in groepe.
· Moontlike antwoorde is beskikbaar in die Les 1 – Werkkaart MEMO.

6.	3-2-1 Refleksie & Huiswerk (2 min)	  (Skyfie 13)
· Skyfie 13: Nota aan onderwyser: Jy kan herwonne papier/Post-it notas vir hierdie aktiwiteit uitdeel. Wys ’n area op die muur aan waar leerders hul papiere kan opplak. Dit sal aan die begin van die volgende les gebruik word. Herinner leerders om nie hul name op die Post-it te skryf nie.
· Soos ons aan die einde van hierdie les kom, kom ons neem ’n vinnige oomblik om te reflekteer deur Aktiwiteit 5 (Les 1 – Werkkaart) te voltooi.
· Plak jou Post-it notas teen die muur wanneer jy die klas verlaat. Ons sal dit aan die begin van die volgende les gebruik.




LES 2: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen.
· Verdeel leerders in groepe van SES VOORDAT u die les begin, met pare in elke groep. 
· Druk kopieë van Les 2 – Werkkaarte uit en deel dit aan die begin van die les uit.
· Druk kopieë van die Les 2 – Groepuitdaging uit. Berei hierdie aktiwiteit vooraf voor deur die taakblad en beskrywingskaarte saam in ’n koevert te plaas. Daar is drie verskillende uitdagings. Elke groep benodig een uitdaging.
· U kan die Les 2 – PowerPoint en Les 2 – Werkkaart met leerders deel om self deur te werk indien hulle aanlyn is.
· Lees deur Les 2 – Werkkaart MEMO vir antwoorde op Aktiwiteit 1.

1.	Inleiding & Groepbespreking (6 min)	(Skyfies 1–2)
Nota aan onderwyser: Hierdie les begin reeds wanneer leerders die klaskamer binnekom. Ontmoet hulle by die deur met ’n glimlag en moedig hulle aan om verby die muur
met die plaknotas van die vorige les te stap en enige een van die notas te neem. Hierdie notas sal aan die begin van die les vir ’n kort refleksie-aktiwiteit gebruik word. Soos in die vorige les,
sal leerders in hul groepe van ses moet werk.
Laastens maak hierdie aanbieding van animasies gebruik om leerders se belangstelling en betrokkenheid te verhoog. Volg die aanwysings.
 
· Skyfie 1: Welkom terug, graad 11’s. Hopelik het julle almal ’n nota van die muur af geneem toe julle ingestap het. As iemand nog nie ’n nota geneem het nie, gaan haal asseblief gou een en keer dan terug na jou groep.
· Ons het die vorige les afgesluit met die 3-2-1-refleksie-aktiwiteit (Aktiwiteit 5, Les 1 - Werkkaart). Kan julle onthou wat julle moes neerskryf?
· Dit is korrek!
DRIE dinge wat jy geleer het.
TWEE dinge wat jy interessant gevind het.
EEN vraag wat jy nog gehad het.
· Lees nou saam met ’n maat in jou groep deur julle notas. Kyk of julle die vraag wat neergeskryf is, kan beantwoord deur ’n eenvoudige, deurdagte antwoord by die nota te voeg. Neem ook ’n oomblik om na te dink oor die dinge wat julle geleer en interessant gevind het. Laat 2 minute hiervoor toe. Leerders moet daarna al die notas weer teen die muur plak of by die onderwyser inhandig.
· Ek hoop julle het ons vorige les nuttig gevind en dat julle reeds ’n paar klein veranderinge kon begin toepas om gesonder gewoontes te ontwikkel.
· In die vorige lesse was die fokus op wat ’n gebalanseerde leefstyl binne die individu behels. Julle verstaan nou dat sekere veranderinge dikwels nodig is om ’n gesonde en gebalanseerde lewe te lei. As balans so belangrik vir ons welstand is, bly daar egter ’n belangrike vraag oor: Waarom is soveel mense dan steeds ongesond?

· Skyfie 2: Teen die einde van hierdie les behoort leerders in staat te wees om die volgende te kan doen:
· Identifiseer algemene mites oor voeding en fisieke aktiwiteit, en verduidelik waarom akkurate kennis belangrik is om ingeligte leefstylkeuses te maak.
· Verduidelik hoe swak besluitneming leefstylkeuses negatief kan beïnvloed, en pas kritiese denke toe om die oorsake van skadelike situasies te identifiseer en voorkomingstrategieë voor te stel.
· Beskryf hoe houdings, groepsdruk, die omgewing en emosies leefstylkeuses beïnvloed.
· Verduidelik hoe sosio-ekonomiese faktore leefstylkeuses kan beperk, en toon bewustheid deur te reflekteer oor hoe verskillende lewensomstandighede mense se gesondheid, veiligheid en geleenthede beïnvloed.

2.	"Myth Buster" Groepaktiwiteit (4 min)	        (Skyfies 3–9)
· Skyfie 3: Ons gaan na die volgende vyf skyfies kyk om te besluit of elke stelling ’n mite of die waarheid is.
· Jou groep sal 30 sekondes hê om elkeen te bespreek. Ná die bespreking moet die groepleier wys:
· Duim op = Waarheid
· Duim af = Mite
· Vir elke korrekte antwoord verdien jou groep een punt. Elke groep moet hul eie telling hou.
· Kom ons kyk watter groep die meeste punte kan kry. Kom ons begin!

· Skyfie 4: Stelling: Om maaltye oor te slaan, help jou om gewig te verloor.
· Mite: Om maaltye oor te slaan, kan jou metabolisme vertraag en daartoe lei dat jy later te veel eet. Dit kan ook moegheid en swak konsentrasie veroorsaak, veral by leerders.

· Skyfie 5: Stelling: Vrugtesap is net so gesond soos heel vrugte.
· Mite: Die meeste vrugtesappe bevat baie suiker en het nie die vesel wat in heel vrugte voorkom nie. Om gereeld sap te drink, kan bydra tot gewigstoename en tandbederf. 

· Skyfie 6: Stelling: Jy moet vleis eet om genoeg proteïen in te kry.
· Mite: Hoewel vleis ’n goeie bron van proteïen is, is daar baie plantgebaseerde bronne, soos bone, lensies, tofu en neute, wat net so doeltreffend en dikwels gesonder is.

· Skyfie 7: Stelling: Jy moet gimnasium toe gaan om fiks te wees.
· Mite: Fisieke aktiwiteit kan enige plek gedoen word, soos stap, dans, sport beoefen of takies verrig. Konsekwentheid is belangriker as die plek waar jy oefen.

· Skyfie 8: Stelling: Energiedrankies is gesond omdat dit jou energie gee.
· Mite: Energiedrankies bevat baie suiker en kafeïen, wat hartkloppings, angs en slaapprobleme kan veroorsaak. Die “energie” is tydelik en word dikwels gevolg deur ’n energie-inploffing.

· Skyfie 9: Soos julle kan sien, kan ’n gebrek aan kennis ’n persoon se vermoë beperk om ingeligte en gesonde besluite te neem. In baie gevalle kan die leefstylkeuses wat mense vandag maak, in die toekoms negatiewe gevolge vir hul gesondheid hê.
· Dit is daarom belangrik om ’n ingeligte individu te word wat die faktore verstaan wat leefstylkeuses beïnvloed. Om bloot tendense te volg of ander mense se gedrag na te boots, lei nie altyd tot gesonde uitkomste nie. Om gebalanseerde leefstylkeuses te maak, vereis bewustheid en die vermoë om inligting te evalueer voordat jy daarop reageer.

3.	Onderrig & Groepaktiwiteit (8 min)	    (Skyfies 10–12)
· Skyfie 10: Swak besluitnemingsvaardighede kan leefstylkeuses negatief beïnvloed wanneer individue optree sonder om die gevolge van hul optrede deeglik te oorweeg. In vandag se wêreld word mense voortdurend blootgestel aan inligting deur sosiale media en aanlyn tendense. 
· Of jy nou ’n kort video oor vinnige gewigsverlies op Instagram kyk, of dit oorweeg om ’n pil te drink wat beweer dat jy 10 kg in slegs twee weke kan verloor, het jy ’n verantwoordelikheid teenoor jouself om te bevraagteken of hierdie inligting betroubaar is.

· Skyfie 11: Hier is ’n paar voorbeelde van swak besluitnemingsvaardighede:
· Om impulsief op ’n sosialemedia skakel te klik en geld vir ’n produk te betaal, soos ’n wondergesigroom wat beweer dat dit alle puisies binne een dag kan verwyder, sonder om enige navorsing te doen.
· Om vir korttermynbevrediging vetterige wegneemetes te kies, eerder as om die langtermynimpak van sulke etes op jou gesondheid in ag te neem.
· Om te vermy om self ’n besluit te neem en toe te laat dat vriende jou beïnvloed, soos om dwelms te gebruik bloot omdat jou vriendekring dit doen.

· Skyfie 12: Elke keuse wat ons maak, het gevolge. Negatiewe keuses, soos dwelmmisbruik, kan ernstige gevolge hê, insluitend verslawing of selfs die dood. In teenstelling hiermee kan positiewe keuses, soos om konsekwent by die skool te werk, tot positiewe uitkomste lei, en jy sal jou graad 11-jaar suksesvol te slaag.
· Dit is ook belangrik om in ag te neem dat sekere gebeure of ongelukke onbeplan en onbedoeld is, maar steeds beserings of skade kan veroorsaak. Byvoorbeeld, ’n ernstige motorongeluk kan ’n persoon se fisieke en sielkundige welstand beïnvloed, wat weer ’n impak op hul leefstylkeuses kan hê.
· Sommige soorte ongelukke kan egter voorkom word, aangesien daar stappe is wat individue kan doen om risiko’s te verminder en skade te voorkom.
· Kyk na die koerantopskrifte op Skyfie 12 en voltooi Aktiwiteit 1 (Les 2 – Werkkaart) deur aan te dui wat hierdie ongelukke veroorsaak het en hoe dit voorkom kon word.

4.	 Klasbespreking (8 min)	    (Skyfies 13–16)
· Skyfie 13: Onveilige houdings en gedrag kan leefstylkeuses negatief beïnvloed wanneer individue risiko’s onderskat of skadelike optrede normaliseer. Wanneer mense glo dat “dit nie met my sal gebeur nie,” is hulle meer geneig om risiko’s te neem sonder om die moontlikheid van skadelike gevolge te oorweeg. Dit kan lei tot gedrag wat hul gesondheid, veiligheid en toekoms in gevaar stel.
· Voorbeelde van onveilige houdings en gedrag sluit in:
· Om aan riskante gedrag deel te neem, soos onbeskermde seks of roekelose bestuur.
· Om te glo dat negatiewe uitkomste net met ander mense gebeur.
· Om ongesonde gewoontes, soos rook of dwelmgebruik, as ’n manier om stres te hanteer, as normaal te beskou.

· Skyfie 14: (Hierdie skyfie gebruik animasies. Klik waar aangedui.)
· Onder sommige Amerikaanse tieners, veral op sosiale media, is daar ’n groeiende tendens waar tienerouerskap as maklik of glansryk uitgebeeld word. Sommige tienerouers deel foto’s van ’n “perfekte lewe” aanlyn, wat die valse indruk kan skep dat tienerouerskap min uitdagings inhou.
· In werklikheid ervaar die meeste tienerouers beduidende emosionele, finansiële en opvoedkundige uitdagings. Hierdie voorbeeld wys hoe houdings oor seks gedrag kan beïnvloed. Indien voorbehoeding, soos kondome, gebruik is, of indien individue gekies het om hulle van seks te weerhou, kon die swangerskap voorkom word.
· Klik: Watter ander faktore kon daartoe bygedra het dat hierdie paartjie swanger geraak het? Vra die klas vir ’n paar antwoorde.
· Klik: Mooi so, klas! Groepsdruk kan ’n rol speel deur hierdie paartjie se houding te beïnvloed.
· Groepsdruk kan leefstylkeuses negatief beïnvloed wanneer individue voel hulle moet hul gedrag verander om deur ander aanvaar te word. Vriende kan riskante of ongesonde gedrag aanmoedig, en die vrees om geoordeel, verwerp of uitgesluit te word, kan dit moeilik maak om nee te sê. Gevolglik mag individue eerder kies om in te pas as om gesonde en verantwoordelike keuses te maak.
· Om deel te wees van ’n groep is ’n normale deel van adolessensie, maar wanneer die begeerte om in te pas tot swak besluitneming lei, kan dit ernstige gevolge hê.

· Skyfie 15: In Suid-Afrika is tienerswangerskap ’n toenemende bron van kommer. Dit is ’n ander situasie as wat ons in Amerika sien gebeur.
· Klik op die skyfie: Baie jong vroue word deur onveilige omgewings geraak wat tot hierdie probleem bydra. Sommige woon in gemeenskappe waar misdaad, geweld of dwelmmisbruik algemeen voorkom, wat gedrag en besluitneming kan beïnvloed.
· Hierdie omgewings word dikwels deur bendeaktiwiteite en die teenwoordigheid van negatiewe rolmodelle beïnvloed, wat riskante gedrag as normaal kan laat voorkom en tot swak leefstylkeuses kan lei. Gevolglik speel die omgewing self ’n belangrike rol in die vorming van besluite wat ’n jong persoon se gesondheid en toekomstige geleenthede kan beïnvloed.
· Draai na ’n maat in jou groep en bespreek ander voorbeelde van hoe ’n onveilige omgewing tot swak leefstylkeuses kan lei. Laat 2 minute hiervoor toe. Laat daarna 2–3 leerders hul voorbeelde met die klas deel.
· Mooi so, graad 11’s. Daar was ‘n paar goeie voorbeelde.
· 

· Skyfie 16: : Emosionele faktore kan ook ’n sterk invloed op leefstylkeuses hê, veral wanneer individue sukkel om moeilike gevoelens te hanteer, byvoorbeeld:
· Emosies soos stres, angs of depressie kan daartoe lei dat mense ongesonde hanteringsmeganismes aanneem.
· Lae selfbeeld kan veroorsaak dat individue hul fisieke en emosionele welstand afskeep.
· Ervarings van trauma of verlies kan ook daaglikse roetines ontwrig, motivering verminder en dit moeilik maak om gesonde gewoontes vol te hou.
· Byvoorbeeld, ’n jong tienermeisie kan met onsekerheid en ’n negatiewe liggaamsbeeld sukkel. Wanneer sy aandag en komplimente van ’n seun ontvang, kan sy vir die eerste keer waardevol en aanvaar voel. Hierdie emosies kan haar oordeel beïnvloed en daartoe lei dat sy tot seksuele betrokkenheid instem sonder om die risiko’s deeglik te oorweeg.
· Kan julle sien hoe sulke situasies dikwels die gevolg is van verskeie negatiewe faktore wat ’n persoon se besluitneming beïnvloed? Die hartseer werklikheid is dat nie een van ons immuun teen hierdie invloede is nie. Jy is egter steeds die een wat besluit in watter mate jy toelaat dat dit jou keuses beïnvloed. As jy byvoorbeeld nee sê vir alkohol, verwyder jy die risiko van verswakte oordeel, en is jy meer geneig om verstandige besluite te neem.

5.	Groepuitdaging & Refleksie (14 min)	    (Skyfies 17–18)
· Skyfie 17: Sosio-ekonomiese faktore kan ’n beduidende invloed op leefstylkeuses hê. Soms kan die omgewing waarin jy woon, ’n gebrek aan onderwys, wat tot swak geletterdheid kan lei, jou ouers se inkomste en die manier waarop jy grootgeword het jou leefstyl beïnvloed, selfs sonder dat jy dit besef of self keuses daaroor kan maak.
· In Suid-Afrika word baie mense deur hierdie sosio-ekonomiese faktore geraak. Sommige leerders weet dalk hoe dit voel om in arm gemeenskappe groot te word en te sukkel om in basiese behoeftes te voorsien. Ander het dalk nog nooit ervaar hoe dit is om in ’n huis te woon wat deur swaar reën beskadig kan word, of om slegs een maaltyd per dag te hê nie.
· Hoewel ons in ’n land woon waar ekonomiese uitdagings baie huishoudings raak, ervaar almal armoede op verskillende maniere. Dit wys hoe sosio-ekonomiese omstandighede van persoon tot persoon verskil en hoe hierdie verskille leefstylkeuses en algehele welstand sterk kan beïnvloed.

· Nota aan onderwyser: Hierdie groepaktiwiteit is ontwerp om amper onmoontlik te wees om op te los. Leerders mag dink daar is iets fout met die take, byvoorbeeld dat die begrotingsblad nie kan klop nie, dat die etikette in ’n ander taal is, of dat daar onvoldoende inligting in die reisplanne is. Dit is doelbewus so gedoen om die uitdagings uit te lig wat in ’n samelewing wat deur armoede, swak geletterdheid en misdaad geraak word, ervaar word. Moedig leerders aan om die uitdaging te benader asof dit heeltemal moontlik is. Dit sal help verseker dat leerders tydens die besprekingsvrae vanuit ervaringsleer reageer, eerder as om dit slegs as ’n akademiese oefening te hanteer.
· In hierdie groepaktiwiteit sal elke groep ’n sosio-ekonomiese uitdaging ontvang wat hulle saam moet probeer oplos. Leerders moet na mekaar in hul groep luister en saamwerk om met EEN oplossing per groep vorendag te kom. Hulle mag slegs die inligting gebruik wat verskaf is om die uitdaging op te los. Groepe sal agt minute hê, waarna daar kort terugvoer aan die klas gegee sal word.
· As u meer as een klas het, lamineer die taakvelle sodat dit met witbordmerkers hergebruik kan word.

· Julle gaan nou met Les 2 – Groepuitdaging begin. Berei hierdie aktiwiteit vooraf voor deur die taakvel en beskrywingskaartjies saam in ’n koevert te plaas. Daar is drie verskillende uitdagings. Elke groep moet een uitdaging ontvang. Die doel is dat al drie uitdagings gelyktydig in verskillende groepe regoor die klas plaasvind.

· Nota aan onderwyser: Hou die tyd dop sodat daar twee minute vir die refleksie-aktiwiteit oorbly.

· Skyfie 18: Neem ’n oomblik om stil te reflekteer oor jou eie leefstyl en skryf jou gedagtes neer in Aktiwiteit 2 (Les 2 – Werkkaart).




LES 3: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen.
· Verdeel leerders in groepe van SES VOORDAT u die les vir die groepaktiwiteit begin.
· Druk kopieë van die Les 3 – Werkkaart uit en deel dit aan die begin van die les uit. 
· Druk kopieë van die Les 3 – Groepuitdaging uit. Ken een rolspel per groep toe.
· Lees deur die Les 3 – Werkkaart MEMO vir antwoorde op Aktiwiteit 1.
· U kan die Les 3 – PowerPoint en Les 3 – Werkkaart met leerders deel om self deur te werk indien hulle aanlyn is.

1.	Inleiding (3 min)	(Skyfies 1–2)
	Nota aan onderwyser: Hierdie les sal hoofsaaklik as ’n groepgebaseerde, leerdergeleide aktiwiteit aangebied word, waar leerders die meeste van die inhoud self sal ontwikkel, soortgelyk aan ’n omgekeerdeklaskamer-benadering. Jou rol is om die proses te fasiliteer en enige leemtes mondelings aan te vul waar nodig.
 
Leerders sal in vyf groepe werk en hul bevindinge aan die einde van die les aanbied. Verdeel die klas in 5 groepe sodat ongeveer 10 minute vir aanbiedings toegeken kan word.
 
Verwys asseblief na die memo-dokumente vir riglyne, verwagte antwoorde/reaksies en belangrike onderrigpunte terwyl leerders werk, sodat u groepe in die regte rigting kan stuur en verseker dat akkurate inligting gedeel word.
 
Wenk: U kan dit meer prettig maak deur ’n paar eenvoudige rekwisiete saam te bring om leerders te help om tydens hul aanbiedings in karakter te kom.



· Skyfie 1: Welkom terug in die klas. Hierdie is ons derde les in hierdie reeks oor die ontwikkeling van ’n gesonde en gebalanseerde leefstyl. Voordat ons begin, kom ons kyk hoe goed julle onthou.
· Draai na ’n maat en deel:
· EEN wenk oor hoe om jou fisieke gesondheid uit Les 1 te balanseer.
· EEN voorbeeld van hoe groepsdruk jou leefstylkeuses negatief kan beïnvloed uit Les 2.
· Mooi so! Noudat ons weer gefokus is, kom ons begin.

· Skyfie 2: Teen die einde van hierdie les behoort leerders in staat te wees om die volgende te kan doen:
· Defineer riskante gedrag en onderskei dit van ’n ongeluk deur te verduidelik hoe riskante keuses persoonlike veiligheid en die veiligheid van ander kan beïnvloed.
· Analiseer ’n scenario oor riskante gedrag deur die impak daarvan op die individu en gemeenskap, die rol van swak besluitneming en sosio-omgewingsfaktore te verduidelik, en positiewe veranderinge voor te stel.
· Reflekteer oor jou eie leefstylkeuses en identifiseer persoonlike veranderinge wat nodig is om risiko te verminder en jou toekomstige doelwitte te ondersteun.

2.	Groepbespreking (10 min)	(Skyfies 3–4)
· Skyfie 3: In die vorige les het ons na verskillende faktore gekyk wat leefstylkeuses beïnvloed. Ons het gefokus op voorbeelde van sosio-ekonomiese invloede waaroor jy dikwels min beheer het.
· Vandag gaan jy leer oor riskante gedrag en riskante situasies, en hoe hierdie keuses jou persoonlike veiligheid en die veiligheid van die mense rondom jou kan beïnvloed.
· Kom ons sê jy bestuur ’n motor saam met twee van jou vriende nadat julle van ’n partytjie af teruggekom het waar julle almal alkohol gedrink het. Jy verloor beheer en die motor tref ’n boom.
· Wat was die impak van jou keuse om daardie aand alkohol te drink op jou en jou vriende? Laat 2–3 leerders reageer.
· Kan julle sien hoe dit ’n voorbeeld van riskante gedrag is?
· Stel jou nou voor jy is ’n passasier in ’n motor, en ’n dronk bestuurder ry in julle motor vas. In hierdie geval kon jy nie die ongeluk beheer nie.
· Dit is ’n belangrike onderskeid: Riskante gedrag is keuses of gedrag wat die kans op skade verhoog. Riskante gedrag beïnvloed jou persoonlike veiligheid en dié van die mense rondom jou. ’n Ongeluk is ’n gebeurtenis wat buite jou beheer is, nie beplan is nie en/of besering of skade veroorsaak.

· Skyfie 4: Kom ons kyk na ’n paar voorbeelde van riskante gedrag en die negatiewe impak wat dit op jou leefstylkeuses kan hê.
· Lees die drie scenario’s in Aktiwiteit 1 (Les 3 – Werkkaart) saam met ’n maat. Voltooi die vrae saam.
· Verwys na die Les 3 – Werkkaart MEMO vir moontlike antwoorde.

3.	Groepaktiwiteit & Aanbieding (14 min + 10 min)	(Skyfies 5–6)
· Nota aan onderwyser: Die Les 3 – Groepuitdaging sluit vyf aktiwiteite in. Deel een aktiwiteit per groep uit, sodat verskillende groepe in die klas aan verskillende scenario’s werk. Laat 14 minute toe vir groepe om deur die vrae te werk en hul onderhoud te oefen, wat regstreeks voor die klas aangebied sal word.

· Skyfie 5: Hierdie les gaan ’n bietjie anders werk. Julle gaan nou vir die volgende 14 minute in julle groepe werk. Elke groep sal EEN teks ontvang om deur te lees.
· Gebruik die vrae en leidrade in die aktiwiteit om julle te help om vir julle aanbieding voor te berei. Elke groep moet ’n nuusverslaggewer hê wat twee lede van die groep sal ondervra.
· Julle aanbieding moet die hoofkwessie, naamlik riskante gedrag, wat in die teks uitgebeeld word, uitlig, asook die impak wat dit op die betrokke individue en die plaaslike gemeenskap gehad het.
· Nota aan onderwyser: Leerders sal persoonlike reaksies op hierdie aktiwiteit hê. Geen MEMO antwoorde is verskaf nie. 

· Skyfie 6: Groepe bied hul onderhoude aan die klas aan. Elke groep sal twee minute hê om hul aanbieding te doen. Onthou om op die kernpunte uit julle teks te fokus en praktiese voorstelle in te sluit.

4.	Refleksie (3 min)	       (Skyfie 7)
· Skyfie 7: Baie van dit wat julle vandag en in die vorige twee lesse geleer het, het gefokus op die negatiewe invloede op leefstylkeuses. Vandag het ons spesifiek gefokus op riskante gedrag en hoe die impak van hierdie besluite jou toekoms kan beïnvloed.
· Die aanbiedings waarna ons gekyk het, het die volgende aangespreek:
· Middelmisbruik, soos dwelms en alkohol
· Onveilige seksuele gedrag
· Die risiko van tienerswangerskap
· Swak higiëne
· Onveilige padgebruik
· Dit is nie die enigste voorbeelde van riskante situasies nie. Suid-Afrika ervaar ook ’n ernstige toename in tienerselfdood, asook tieners wat met ongesonde eetgewoontes sukkel. Ons sal die kwessie van tienerselfdood in die volgende les in meer diepte ondersoek.
· In die lig van al hierdie besprekings moet jy kies om jou toekoms te ontwerp. Dit beteken om iemand te wees wat nie bloot die groep volg nie, maar wat kies om op ’n manier te leef wat die sukses van jou toekomstige drome en doelwitte direk sal beïnvloed.
· Reflekteer in Aktiwiteit 2 (Les 2 – Werkkaart) op die vrae op jou werkkaart en dink na oor watter veranderinge jy moontlik in jou eie lewe moet maak.



LES 4: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen.
· Verdeel leerders in groepe van SES VOORDAT u die les vir die groepaktiwiteit begin.
· Druk kopieë van die Les 4 – Werkkaart uit en deel dit aan die begin van die les uit. 
· U kan die Les 4 – PowerPoint en Les 4 – Werkkaart met leerders deel om self deur te werk indien hulle aanlyn is.
· Lees deur Les 4 – Werkkaart MEMO vir antwoorde op Aktiwiteite 1, 2 en 3.
· Kyk na die volgende voorgestelde skakels om uself met die inhoud vertroud te maak:
· Understanding teen suicidal thoughts
bit.ly/4aNGYqe (2 min 37 sek)
· SUICIDE THE RIPPLE EFFECT | Official Trailer HD
bit.ly/4aEFU7X (2 min 33 sek)

1.	Inleiding (4 min)	(Skyfies 1–2)
Nota aan onderwyser: Hierdie les sluit dikwels kort gesprekke met ’n maat in. Leerders sal soms ook in groepe van ses moet werk. Let asseblief daarop dat hierdie les inhoud oor tienerselfdood insluit. Hanteer die onderwerp op ‘n sensitiewe wyse, skep ’n respekvolle klaskameromgewing en wees bedag op leerders wat moontlik persoonlik daardeur geraak word.
 
· Skyfie 1: Welkom terug, graad 11’s, by die vierde les in hierdie reeks. In die vorige les het ons gesien dat daar verskillende voorbeelde van riskante gedrag en situasies is wat jou gesondheid en leefstylkeuses kan beïnvloed.
· Blaai terug na jou aantekeninge van die vorige les en kyk of jy die VYF riskante gedrag/situasies kan noem wat in die klas aangebied is.
· Onthou, daar was TWEE riskante situasies wat algemeen in Suid-Afrika voorkom, maar wat ons nie in die klas bespreek het nie. Kan iemand onthou wat dit was? (Gee leerders tyd om te antwoord.)
· Die twee areas was voeding/eetgewoontes en tienerselfdood.
 
· Selfdood beëindig nie net die waardevolle lewe van ’n tiener nie; dit raak ook die lewens van almal rondom hulle diep. Wêreldwyd sien ons ’n toename in tienerselfdood namate tieners al hoe meer druk ervaar.
· Draai na ’n maat en noem DRIE vorme van druk wat tieners vandag ervaar. (Gee 1 minuut.)

· Skyfie 2: Teen die einde van hierdie les behoort leerders in staat te wees om die volgende te kan doen:
· Definieer wat selfdoodgedagtes is, waarskuwingstekens identifiseer en gepaste raad gee oor hoe om hulp te soek, terwyl jy verduidelik hoe die impak van selfdood ander mense in die gemeenskap kan raak. 
· Verduidelik die rimpel-effek van selfdood en identifiseer hoe positiewe keuses en moed ander kan inspireer en onveilige gedrag kan verminder. 
· Beskryf hoe onveilige praktyke fisiese, emosionele, sosiale en geestelike gevolge kan hê. 
· Pas jou begrip van onveilige praktyke toe deur die fisiese, emosionele, sosiale en geestelike impak van skadelike gedrag in ’n gevallestudie te identifiseer.
· Evalueer jou selfvertroue om in ’n toets of eksamen oor leefstylkeuses, negatiewe invloede en riskante gedrag te skryf.

2.	Kyk Video & Aktiwiteit (7 min)	       (Skyfie 3)
· Skyfie 3: Kom ons kyk na hierdie videogreep en voltooi daarna die vrae in Aktiwiteit 1 (Les 4 – Werkkaart).
· Moontlike antwoorde is beskikbaar in die Les 4 – Werkkaart MEMO.
	Kyk video:
Understanding teen suicidal thoughts
bit.ly/4aNGYqe (2 min 37 sek)



· Onthou, riskante gedrag raak nie net die persoon wat die keuse maak nie. Die impak versprei dikwels na vriende, familielede, onderwysers, klasmaats en die breër gemeenskap. Sommige gevolge is onmiddellik sigbaar, terwyl ander eers oor tyd ontwikkel.

3.	Kyk Video, Groepbespreking & Aktiwiteit (5 min + 5 min)	   (Skyfies 4–5)
· Skyfie 4: Wanneer ’n persoon deur hopeloosheid oorweldig word, dink hulle dikwels nie aan die impak wat hul besluite op die mense rondom hulle kan hê nie.
· ŉ Praktiese manier om dit te verstaan, is deur begrip van die rimpel-effek. As jy ’n klippie in stil water laat val, skep dit rimpelings wat al hoe verder uitkring. Op dieselfde manier kan een selfdoodpoging langdurige gevolge hê wat na baie mense en verskillende lewensareas versprei.

· Skyfie 5: Tot nou toe het ons gefokus op die negatiewe rimpel-effek wat riskante gedrag en selfdood kan hê. Ons gaan nou ons fokus verskuif na die positiewe rimpe-leffek – hoe een persoon se moed, keuses en dade ander kan inspireer en kan help om onveilige gedrag te verminder.
· Kyk na die bekendstellingsvideo van hierdie verhaal van hoop deur ’n oorlewende van ’n selfdoodpoging.

	Kyk video:
SUICIDE THE RIPPLE EFFECT | Official Trailer HD
bit.ly/4aEFU7X (2 min 33 sek)



· Draai na jou maat en noem DRIE dinge uit Kevin se verhaal wat jou inspireer en wat ook ander mense kan inspireer.
 
· Werk in julle groepe en neem tyd om Aktiwiteit 2 (Les 4 – Werkkaart) te voltooi. Hierdie aktiwiteit fokus op die impak wat een lewe op ander mense kan hê.
· Moontlike antwoorde is beskikbaar in die Les 4 – Werkkaart MEMO.

4.	Onderrig (5 min)	         (Skyfie 6)
· Skyfie 6: Onveilige praktyke kan ’n persoon fisies, emosioneel, sosiaal en geestelik beïnvloed. In baie gevalle oorweeg die persoon wat riskante gedrag toon nie hoe wyd die gevolge kan strek nie.

· Fisiese impak: Onveilige praktyke kan die liggaam onder ernstige druk plaas. Fisiese impakte kan beserings, siektes, verslawing, verswakte immuniteit, langtermyn orgaanskade, moegheid, of gesondheidskomplikasies wat daaglikse funksionering beïnvloed, insluit. In sommige gevalle kan fisiese skade permanent wees en toekomstige geleenthede beperk, soos deelname aan sport, loopbaanplanne of studiedoelwitte.

· Emosionele impak: Riskante gedrag lei dikwels tot emosionele nood. Selfs wanneer ’n leerder probeer om die gedrag weg te steek, kan emosies soos skuldgevoel, skaamte, vrees en angs toeneem. Leerders kan ook oorweldig, hopeloos of emosioneel teruggetrokke voel. Die emosionele impak kan vererger wanneer die leerder geoordeel, geïsoleer of bang is om betrap te word.

· Sosiale impak: Riskante gedrag kan verhoudings beskadig. Vriende kan onttrek omdat hulle nie weet hoe om te help nie. Gesinne kan seergemaak, teleurgesteld of bekommerd voel. Onderwysers en afrigters kan vertroue verloor, en leerders kan oordeel of stigma van maats ervaar. Die sosiale impak kan ook konflik, isolasie en die ineenstorting van ondersteuningsnetwerke insluit.

· Geestelike impak: Geestelike impak verwys na die effek wat riskante gedrag op ’n persoon se oortuigings, waardes en die sin van bestaan het. Onveilige praktyke kan innerlike konflik veroorsaak, veral wanneer die gedrag teen die leerder se persoonlike morele waardes, godsdienstige oortuigings of identiteit indruis. ’n Leerder mag dalk hul selfwaarde begin bevraagteken of voel dat hul lewe rigtingloos is.

5.	Klasbespreking & Groepaktiwiteit (5 min + 7 min)	   (Skyfies 7–9)
· Skyfie 7: In ’n onderhoud met ’n paar plaaslike onderwysers wat al baie gevalle van wangedrag onder tieners by die skool hanteer het, het van die volgende stories na vore gekom oor wat leerders oor die jare gedoen het, asook die redes wat hulle vir hul wangedrag gegee het. In elkeen van hierdie stories kan ons die emosionele, sosiale en geestelike impak op die individu en die mense rondom hulle raaksien. 

· Kom ons kyk saam na een van hierdie stories.
	’n Groep jong meisies in graad 8 wou iets doen om te wys dat hulle vir altyd aan hul vriendskap verbind sou wees. Tydens pouse by die skool het hulle hulself op hul polse gesny en ’n bloedbelofte gemaak deur hul bloeiende wonde teen mekaar se oop wonde te druk. Al die meisies het deelgeneem.



· Toe hulle een vir een gevra is waarom hulle dit gedoen het, was dít hul antwoorde:
· “Ek wou eintlik net nie uitgesluit word nie.”
· “Dis onskadelike pret. Ek weet my vriende is skoon.”
· “Ek wil naby aan my vriende wees.”
· “Hulle is nader aan my as my susters.”

· Skyfie 8: Kom ons bespreek watter impak hierdie sogenaamde onskadelike situasie kan hê.
· Waarom sou hierdie situasie as gevaarlik of skadelik geklassifiseer word?
· Watter impak kan dit op die fisiese welstand van die ander meisies hê? (Gee die klas tyd om te antwoord.)

· As een van die meisies ’n bloedoordraagbare siekte soos MIV gehad het, kon al die ander meisies besmet geraak het. Watter soort emosionele impak sou dit op die vriendinne hê? Dink julle hierdie soort stres sou hul vriendskap kon oorleef? (Gee die klas tyd om te antwoord.)
· Kom ons sê nou een van die meisies kom uit ’n huis waar geloofsoortuigings besluite oor bloedoortappings beïnvloed. Hoe kan dit die meisie en haar gesin raak? (Gee die klas tyd om te antwoord.)
· Kan julle sien hoe ’n sogenaamde onskuldige poging om ’n vriendskap te versterk, tot verskeie negatiewe gevolge vir ’n persoon se fisiese, emosionele, sosiale en geestelike welstand kan lei?

· Skyfie 9: Dink na oor die impak van onveilige praktyke deur Aktiwiteit 3 (Les 4 – Werkkaart) saam met ’n maat te voltooi.
· Julle moet die fisiese, emosionele, sosiale en geestelike impak identifiseer wat hierdie onveilige praktyk op die individu kan hê.
· Moontlike antwoorde is beskikbaar in die Les 4 – Werkkaart MEMO.

6.	Refleksie (2 min)	    (Skyfie 10)
· Skyfie 10: Ons is nou effens meer as halfpad deur hierdie lesreeks. In hierdie refleksie moet jy antwoord hoe selfversekerd jy voel oor jou begrip van hierdie inhoud én om daaroor in ’n toets of eksamen te skryf. Voltooi Aktiwiteit 4 (Les 4 – Werkkaart).



LES 5: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen. 
· Verdeel leerders in groepe van SES VOORDAT u die les vir die groepaktiwiteit begin.
· Druk kopieë van die Les 5 – Werkkaart uit en deel dit aan die begin van die les uit. 
· Druk stelle van die "Sal jy eerder-speletjie" vir elke groep uit. Knip die kaarte uit voor die les. Elke stel moet A- en B-opsiekaarte EN 16 verskillende scenariokaarte bevat. 
· Druk kopieë van die Les 5 – Plakkaat (A4 of A3). Slegs EEN weergawe per groep moet in die klas geplaas word.
· U kan die Les 5 – PowerPoint en Les 5 – Werkkaart met leerders deel om self deur te werk indien hulle aanlyn is.
· Lees deur Les 5 – Werkkaart MEMO vir antwoorde op Aktiwiteit 1.
· Kyk na die volgende voorgestelde skakels om uself met die inhoud vertroud te maak:
· Why is it so hard to break a bad habit?
bit.ly/3QObPMG (5 min 03 sek)

1.	Inleiding (3 min) 	(Skyfies 1–2)
Nota aan onderwyser: Leerders moet vir hierdie les in groepe van ses wees. Hierdie les volg ’n effens ander benadering. Leerders begin deur aan ’n kaartspeletjie deel te neem, wat later as basis sal dien vir die groepplakkaat wat hulle gaan skep. Maak seker dat die kaartspeletjie reeds voor die les op elke lessenaar uitgepak is, aangesien leerders met hierdie aktiwiteit sal begin. 
· Skyfie 1: Welkom terug, graad 11’s. Oor die afgelope paar lesse het ons heelwat behandel oor hoe ons gedrag en keuses onsself én die mense rondom ons kan beïnvloed. Kom ons verfris gou ons geheue.
· Elke ry sal ’n geleentheid kry om voorbeelde te noem van hoe keuses verskillende tipes impak kan hê. (Gee drie minute.)
· Ry 1: Gee voorbeelde van ’n fisiese impak.
· Ry 2: Gee voorbeelde van ’n sosiale impak.
· Ry 3: Gee voorbeelde van ’n emosionele impak.
· Ry 4: Gee voorbeelde van ’n geestelike impak.

· Skyfie 2: Teen die einde van hierdie les behoort leerders in staat te wees om die volgende te kan doen:
· Erken dat verskillende keuses tot verskillende gevolge kan lei. 
· Verstaan en pas besluitnemingstappe toe om verantwoordelike en ingeligte keuses te maak. 
· Identifiseer strategieë om persoonlike veiligheid te prioritiseer, riskante gedrag te verander en gepaste bronne van ondersteuning voor te stel.

2.	Groepspeletjie (8 min)	       (Skyfie 3)
Nota aan onderwyser: Hierdie speletjie kan soms redelik humoristies wees, maar dit sluit ook uitdagende scenario’s in. Laat toe dat die klas ’n bietjie rumoerig is, aangesien ’n ander soort leer plaasvind. Hierdie speletjie sal ook die grondslag vorm vir die groepbesluitnemingsaktiwiteit aan die einde van die les.
· Skyfie 3: Ons weet dat ons keuses altyd gevolge het. Soms is daardie gevolge negatief, maar die uitkoms kan ook positief wees. Wanneer jy egter in die oomblik is en ’n keuse moet maak, is dit nie altyd maklik om te sien wat die beste uitkoms sal wees nie.
· Ons gaan ’n kort speletjie speel met die naam “Sal jy eerder?”
· Elke groep ontvang ’n pak kaarte met verskillende vrae. (Les 5 – Sal jy eerder?-speletjie) Elke persoon in die groep kry ’n beurt om die leser te wees, en die leser sal twee kaarte speel.
· Die leser moet tussen Opsie A en Opsie B kies en die kaart met die gesig na onder neersit. Die res van die groep moet dan raai watter opsie die leser gekies het deur vir A of B te stem en hul keusekaart met die gesig na onder neer te sit.’
· Die wenner van die rondte is enigeen wat vir dieselfde opsie as die leser gestem het. Dié wat verkeerd gestem het, kry ’n geleentheid om te verduidelik waarom hulle glo hul keuse beter was. Indien hulle die leser kan oortuig om van besluit te verander, wen hulle die rondte.
· Wenners ontvang 3 punte.
· Indien niemand reg raai nie, ontvang die leser 5 punte.
· Laat agt minute vir die speletjie toe. Daar is 16 verskillende scenario’s in die kaartpak ingesluit.

3.	Onderrig & Aktiwiteit (10 min)                                                                                                 (Skyfies 4–6)
· Skyfie 4: Mooi so, graad 11’s. Ek is seker baie van julle het gevind dat sommige van daardie vrae nogal uitdagend was.
· Dit is belangrik om te erken wanneer ons ’n fout gemaak het, sodat ons eienaarskap daarvan kan neem en dit kan regstel. Dit beteken om verantwoordelikheid te neem vir ons optrede en die besluite wat ons neem. 
· Moeilike besluite, soos dié wat ons in die “Sal jy eerder?”-speletjie gesien het, kan vir sommige mense makliker wees as vir ander. Niemand kan hierdie besluite namens jou neem nie. Hoe neem jy dan die beste besluit?
· Ons kan die IDEE & NOU-benadering gebruik. Hierdie woorde sal jou help om die stappe in doeltreffende besluitneming te onthou. Kom ons kyk daarna.

Nota aan onderwyser: Die volgende twee skyfies gebruik animasies om leerders meer doeltreffend te betrek. Elke muisklik sal die volgende letter vertoon.
· Skyfie 5: Die stappe in besluitneming is makliker wanneer ons die IDEE & NOU-benadering gebruik.
· [Klik] I – Identifiseer die besluit wat jy moet neem.
· [Klik] D – Dink aan die verskillende opsies of keuses.
· [Klik] E – Evalueer die uitkomste; kyk na die impak van elke opsie.
· [Klik] E – Kies die eerste beste opsie. 
· Dit plaas jou in ’n posisie waar jy ’n besluit geneem het en gereed is om NOU op te tree.

· Skyfie 6: Vervolgens, beteken NOU:
· [Klik] N – Neem aksie.
· [Klik] O – Oorweeg die impak wat jou aksie gehad het.
· [Klik] U – Kry uitsluitsel – besluit of jy in die toekoms weer dieselfde sal kies.

· Voltooi nou Aktiwiteit 1 (Les 5 – Werkkaart).


4.	Kyk Video & Groepaktiwiteit (16 min)						     (Skyfies 7–9)
· Skyfie 7: Baie mense gebruik deesdae KI-platforms om antwoorde op allerhande vrae te kry, selfs om vir KI te vra of hulle ’n dokter moet raadpleeg. Die werklikheid is dat KI nie die moeilike besluite namens jou kan neem nie. KI hoef nie met die uitkoms van jou keuses saam te leef nie; jy moet leer om daardie besluite self te neem.
· Dalk het jy in die laaste paar lesse agtergekom dat daar sekere gedragspatrone is wat jy moet verander. Dit kan iets so ernstig soos ’n dwelmgewoonte wees, of iets wat oënskynlik onbelangrik lyk, soos om jou naels te byt. Kom ons kyk na hierdie video om te sien hoe ons slegte gewoontes in goeie gewoontes kan verander.

	Kyk video:
Why is it so hard to break a bad habit?
bit.ly/3QObPMG (5 min 03 sek)



· Skyfie 8 (Raad om riskante gedrag te verander)
· As ons toepas wat ons uit hierdie video geleer het, kan ons riskante gedrag verander deur die volgende kernbeginsels te volg:
· Identifiseer die snellers: Om te verander, moet jy eers identifiseer wat die gedrag aan die gang sit. Wanneer jy besef dat ’n spesifieke omgewing, vriendegroep of emosionele toestand as ’n “sneller” dien, help dit jou om te verstaan waarom die gedrag voortduur.
· Prioritiseer persoonlike veiligheid: Sodra jy jou snellers ken, kan jy hindernisse skep wat die riskante keuse moeiliker en die gesonde keuse makliker maak. Dit behels dat jy afstand skep van gevaarlike situasies, jou daaglikse roetines verander en lewensoorgange gebruik om jou grense te “herstel”.
· Vervang die handeling: Moenie net probeer om ’n gedrag te stop nie; vervang eerder ’n skadelike handeling met ’n veiliger een. Gebruik gesonde hanteringsmeganismes om stres te bestuur en oefen selfgeldendheid sodat jy ’n voorafbeplande reaksie het wanneer jy druk ervaar.
· Soek ondersteuning: Sommige riskante gedrag is te kompleks om alleen te hanteer. Om ondersteuning by dokters, beraders of onderwysers te soek, is ’n teken van krag en ’n praktiese manier om jou “een lewe om te leef” te beskerm.

· Skyfie 9: Deel een kopie van die Les 5 – Plakkaat aan elke groep uit.
· Leerders voltooi Aktiwiteit 2 (Les 5 – Werkkaart) in groepe van ses.
	Nota aan onderwyser:
Elke groep kry die geleentheid om ’n plakkaat te skep wat in die klaskamer uitgestal kan word. Verduidelik aan leerders dat die doel van die plakkaat is om ander leerders te ondersteun wat moontlik sukkel met die riskante gedrag wat oor die afgelope paar weke bespreek is.
 
Die doel van hierdie aktiwiteit is om:
· duidelike stappe te gee om ’n riskante gedragspatroon te verbreek, en
· leiding te bied oor waar leerders hulp kan kry.
Indien moontlik, gee leerders toegang tot selfone of rekenaars om plaaslike ondersteuningsdienste na te vors. Indien dit nie toegelaat word nie, moet die onderwyser hierdie inligting vooraf voorberei.
Sodra leerders hul plakkate voltooi het, wys ’n ruimte in die klaskamer aan waar dit teen die muur uitgestal kan word.



5.	Refleksie (3 min)									         (Skyfie 10)
· Skyfie 10: Nota aan onderwyser: Hierdie is ’n noodsaaklike deel van die les, aangesien leerders die inhoud wat behandel is, verwerk. Maak seker dat genoeg tyd vir hierdie aktiwiteit ingeruim word sodat dit voor die einde van die les voltooi kan word.
· Ter afsluiting van hierdie les, stap deur die klaskamer om na die verskillende plakkate te kyk wat in Aktiwiteit 2 geskep is, en voltooi daarna Aktiwiteit 3 (Les 5 – Werkkaart).






LES 6: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar toepaslik, notas kan maak.
Moedig hulle aan om dit te doen. 
· Verdeel leerders in groepe van SES, en in pare binne groepe, VOORDAT u die les vir die groepaktiwiteit begin. 
· Druk kopieë van die Les 6 – Werkkaart uit en deel dit aan die begin van die les uit.    
· Druk kopieë van die Inhoudsopsomming uit en deel dit aan die einde van die les uit.    
· Druk stelle van die Les 6 – Groepaktiwiteit uit (een stel per groep). 	
· U kan die Les 6 – PowerPoint en Les 6 – Werkkaart met leerders deel om self deur te werk indien hulle aanlyn is.	
· Maak seker dat elke leerder SES klein stukkies papier het (kleefnota-grootte) vir Aktiwiteit 3.	

1.	Selfrefleksie & Inleidingsaktiwiteit (8 min)	(Skyfies 1–4)
· Skyfie 1: Welkom by die laaste les in hierdie reeks oor die ontwikkeling van gesonde leefstylgewoontes. Oor die afgelope vyf weke het ons ’n wye verskeidenheid inhoud behandel. Ons het hierdie reeks begin deur te fokus op die ontwikkeling van vaardighede wat jou kan help om die regte besluite oor jou leefstyl te neem, ter voorbereiding vir graad 12 en jou toekoms
· Voordat ons aangaan, blaai terug na jou aantekeninge van die eerste les en kyk na jou antwoorde op Aktiwiteit 6 (Les 1 – Werkkaart). Voltooi daarna Aktiwiteit 1 (Les 6 – Werkkaart) deur aan te dui hoe goed jy die planne wat jy oorspronklik opgestel het, kon toepas.
· Moenie te veel oor jou antwoorde nadink nie; wees eerlik. Jy het slegs 3 minute om hierdie aktiwiteit te voltooi.

· Skyfie 2: Teen die einde van hierdie les behoort leerders in staat te wees om die volgende te kan doen:
· Verskillende faktore wat leefstylkeuses positief beïnvloed te identifiseer en te bespreek. 
· Te verduidelik hoe rolmodelle, waardes, oortuigings, sosiale vaardighede, ekonomiese faktore en die media leefstylkeuses beïnvloed. 
· Oor persoonlike invloede te reflekteer en uit te druk hoe dit jou leefstylkeuses vorm.

· Skyfie 3: Dit is belangrik om selfrefleksie te doen wanneer jy probeer om nuwe gewoontes aan te leer en verandering te bewerkstellig. Dit help jou om suksesvolle pogings te evalueer en te bepaal watter aspekte nog verbetering vereis. Soms is ons ook bevoorreg om mense om ons te hê wat ons inspireer of leiding gee oor hoe om hierdie veranderinge doeltreffend toe te pas.
· Dalk het sommige van julle oor die afgelope paar weke by ’n gimnasium aangesluit met die doel om fiks te word. Om net by die gimnasium aan te sluit, bring egter nie vanself verandering nie.
· Werklike verandering gebeur wanneer jy regtig gimnasium toe gaan, met iemand praat om raad te kry en selfs iemand daar vra om jou verantwoordbaar te hou. Hierdie optrede help om positiewe veranderinge in plek te stel.
· Met verloop van tyd kan dit daartoe lei dat jy meer gereeld oefen en gesonder word, grootliks as gevolg van die invloed en ondersteuning van die mense wat jy by die gimnasium ontmoet.

· Neem ’n oomblik om Aktiwiteit 2 (Les 6 – Werkkaart) te voltooi.
· Jy het 4 minute om hierdie aktiwiteit te voltooi.
· Wanneer jy klaar is, draai na jou maat en deel: “Wie of wat het die grootste positiewe impak op jou lewe?”

· Skyfie 4: Dit is belangrik om positiewe rolmodelle te hê – mense in jou lewe na wie jy kan opkyk en wat jou motiveer om gesonde leefstylkeuses te maak. Die leefstyl en waardes van hierdie persone kan jou inspireer om ’n beter weergawe van jouself te word. Wanneer jy die positiewe gedrag, waardes en optrede van hierdie individue navolg, kan jy self ’n positiewe invloed in jou gemeenskap word.

2.	Groepaktiwiteit (20 min)	       (Skyfie 5)
	Nota aan onderwyser: 
Hierdie groepaktiwiteit sal die grondslag lê vir die onderrig in die volgende afdeling. Leerders sal reflekteer oor die ervarings wat by elke stasie aangebied word en daaruit leer. Daar is altesaam ses stasies. Elke groep moet uit ses leerders bestaan. Die groep moet in drie pare verdeel wordd. Daar is twee maniere waarop hierdie aktiwiteit aangebied kan word:
Opsie A:
· Elke paar voltooi drie stasies. (5 minute per stasie)
· Wanneer dit voltooi is, gee 5 minute vir die groep om terugvoer te deel. Elke paar moet verduidelik:
· watter stasies hulle voltooi het, en 
· wat hulle uit daardie stasies geleer het.
 
Opsie B: 
· Elke paar roteer deur al ses stasies. (3 minute per stasie)
· Aan die einde moet elke paar EEN sin deel waarin hulle die stasie identifiseer wat volgens hulle die grootste impak op hul leefstylkeuses gehad het.
 
Voorbereiding:
· Maak seker dat die stasiepakkies (Les 6 – Groepaktiwiteit) voor die les vir elke groep gedruk en voorberei is.
· Hou streng by die tyd. Gebruik ’n tydhouer of alarm sodat leerders weet wanneer om na die volgende stasie te beweeg.



· Skyfie 5: Klas, ons weet dat daar verskeie faktore is wat ’n positiewe invloed op ons leefstylkeuses kan hê.
· Ons gaan nou aan ’n kort aktiwiteit met ses stasies deelneem. Binne jou groep sal jy deur hierdie stasies beweeg en saam met ’n maat werk om die vrae by elke stasie te beantwoord.
· Jy sal ’n beperkte hoeveelheid tyd by elke stasie hê, en ek sal vir julle sê wanneer dit tyd is om aan te beweeg.
· Onthou, die doel van hierdie aktiwiteit is om jou te help raaksien op watter verskillende maniere jou leefstylkeuses positief beïnvloed kan word.
· Nota aan onderwyser: Leerders sal persoonlike antwoorde op hierdie aktiwiteit gee. Geen MEMO-antwoorde word verskaf nie; twee stasies vereis egter spesifieke antwoorde:
· Stasie 1, Vraag 1:
· Mahatma Gandhi: “Wees die verandering wat jy in die wêreld wil sien.”
· Nelson Mandela: “Onderwys is die kragtigste wapen wat jy kan gebruik om die wêreld te verander.”
· Steve Jobs: “Die mense wat mal genoeg is om te dink hulle kan die wêreld verander, is dié wat dit doen.”
· Cristiano Ronaldo: “Talent sonder harde werk is niks nie.”

· Stasie 4, Vraag 1:
· Vas → Islam (bv. vas tydens Ramadan)
· Meditasie → Hindoeïsme
· Veganisme → Hindoeïsme (gekoppel aan niegeweld/ahimsa)
· Tradisionele danse → Tradisionele Afrika-godsdiens
· Sabbat → Judaïsme

3.	Onderrig (6 min)                                                                                                                            (Skyfies 6–7)
· Skyfie 6: Kom ons vat weer die faktore saam wat leefstylkeuses positief beïnvloed.
· Positiewe rolmodelle kan sportlui, openbare figure of leiers insluit wat jy respekteer. Hul gedrag en leefstyl kan jou waardes en oortuigings beïnvloed op grond van wat hulle aan die publiek oordra. Rolmodelle is egter nie net bekende individue nie. Dit kan ook mense wees met wie jy gereeld omgaan, soos jou ouers, maats, portuurgroep, afrigters en onderwysers. Hierdie individue kan jou inspireer om te groei as mens en kan jou belangrike lewensvaardighede aanleer wat jou help om verantwoordelike besluite te neem.
· Jou persoonlike waardes is die beginsels en standaarde wat jou gedrag en besluitneming rig. Hulle ontwikkel oor tyd en word beïnvloed deur jou tuisomgewing, skool, kultuur en ervarings. Hierdie waardes help jou om te bepaal wat reg en verkeerd is en ondersteun jou om keuses te maak wat ooreenstem met wie jy is. 
· Jou geloofstelsel verwys na die idees en oortuigings wat jy oor jouself, ander en die wêreld rondom jou het. Dit beïnvloed hoe jy situasies interpreteer en kan jou vermoë versterk om verantwoordelike keuses te maak 
· Godsdiens en positiewe kulturele invloede kan jou help om verskillende aspekte van jou lewe te bestuur en die keuses wat jy maak, te rig. Hulle bied dikwels ’n morele raamwerk wat jou gedrag kan lei en jou teen riskante keuses kan beskerm. 
· Sosiale vaardighede kan jou help om besluite te neem in uitdagende sosiale situasies. Jy leer by ander, soos jou ouers en ander volwassenes, hoe om hierdie situasies te hanteer. Namate jy meer bewus raak van sosiale leidrade, soos lyftaal en kommunikasie, is jy beter toegerus om ingeligte en verantwoordelike keuses te maak.
· Ekonomiese omstandighede kan óf geleenthede beperk óf skep. Dit is belangrik om te verstaan hoe finansiële faktore jou leefstylkeuses beïnvloed. Byvoorbeeld, om toegang te hê tot hulpbronne soos gesonde kos of ’n gimnasiumlidmaatskap, kan dit makliker maak om ’n gesonde leefstyl te handhaaf. Dit is egter belangrik om te besef dat nie almal dieselfde toegang tot hierdie geleenthede het nie.

· Skyfie 7: Inspirasie kan uit baie verskillende plekke kom. Baie mense bestee tyd op sosiale media of kyk na flieks en TV-reekse. Flieks kan beïnvloed hoe ons dink, wat ons glo en hoe ons optree, soms sonder dat ons dit besef. Maar is hierdie invloed altyd positief?
· Die invloed van flieks kan positief én negatief wees, afhangend van die inhoud en die kyker. Terwyl flieks nuwe vaardighede, doelwitte of perspektiewe kan inspireer, kan dit ook onrealistiese verwagtinge skep of negatiewe gedrag aanmoedig. Dit is daarom belangrik om die boodskappe wat ons uit die media ontvang, krities te evalueer.
· Het jy al ’n fliek gekyk wat jou geïnspireer het? Draai na jou maat en deel watter fliek dit was en hoe dit jou geïnspireer het.
· Die media kan jou leefstylkeuses positief beïnvloed. Byvoorbeeld:
· om deur sosiale media te leer kook, 
· om sporthelde te volg, of 
· om nuwe perspektiewe uit reekse of flieks te kry.
· Dit is egter belangrik om jou mediagebruik te bestuur. Stel grense om te voorkom dat jy tyd mors. Byvoorbeeld:
· geen selfone aan die etenstafel nie, 
· sit jou foon weg wanneer jy tyd saam met ander mense bestee.
· Dit beklemtoon die belangrikheid van goeie besluitnemingsvaardighede. Oor hierdie ses lesse het jy vaardighede ontwikkel om invloede te evalueer en verantwoordelike keuses te maak. Die stasie-aktiwiteite het op werklike kwessies gefokus en jou gehelp om hierdie vaardighede toe te pas.

4.	Graffiti-muurrefleksie (6 min)							           (Skyfie 8)
· Skyfie 8: Nota aan onderwyser: Hierdie laaste twee aktiwiteite dien as die samevatting van die sesles-reeks. Elke leerder moet ses velle papier ontvang en ses vrae beantwoord. Wys ’n ruimte in die klaskamer aan met die opskrif: “Wat vorm jou leefstyl?”
· Leerders moet elke antwoord uit Aktiwiteit 3 (Les 6 – Werkkaart) as ’n afsonderlike sin op elke vel papier skryf.
· Gee leerders 4 minute om hul antwoorde neer te skryf. Gee hulle daarna 2 minute om deur die ruimte te beweeg en te lees wat ander geskryf het.
· Deel die Inhoudsopsomming aan leerders uit voordat hulle die klaskamer verlaat.

  ©2026 Teenactiv                   1                 www.teenactiv.co.za   GRAAD 11  SELF ONTWIKKELING IN DIE SAMELEWING   LESVOORBEREIDING   KWARTAAL   3:  Week  1 – 6 | 6   x 40 - minuut lesse    

Les - nommer  Inhoud  Leeruitkomste  Onderrigplan  Tyd  Hulpbronne   Assessering   Leerder -     aktiwiteite  

Nota aan die onderwyser:  Hierdie module laat aktiewe leer toe. Kyk asseblief die onderstaande video om vertroud te raak met die AKTIEWE LEER - benadering in hierdie module.    https://www.youtube.com/watch?v=wlaG99awCD8    

1  Gesonde en  gebalanseerde  leefstylkeuses    ●   Gesonde en  gebalanseerde  leefstylkeuses:    -   Die handhawing  van fisiese,  sielkundige,  sosiale,  emosionele en  geestelike  gesondheid    -   Gesonde  voeding en om  fisies aktief te  wees    Verstaan dat ’n gesonde  leefstyl balans tussen  verskillende aspekte van  welstand vereis.    Inleiding  4 min  Les 1  –   PowerPoint (Skyfies 1 – 3)    

Identifiseer en verduidelik die  vyf pilare van 'n  gebalanseerde leefstyl en  reflekteer oor jou eie vlak van  balans.  Refleksie,  Onderrig &  Groep - aktiwiteit   10 min  Les 1  –   PowerPoint (Skyfies 4 – 5)   Les 1  –   Werkkaart   (Aktiwiteit 1)  –   DEEL 1 en  DEEL 2  Formatief  Deel 1:  Individuele   refleksie   Deel 2: Bespreek  en gee raad  in  pare  

Identifiseer praktiese  strategieë om balans in jou  eie lewe te verbeter.  Kyk Video &  Aktiwiteit   5 min  Les 1  –   PowerPoint (Skyfie 6)   Les 1  –   Werkkaart   (Aktiwiteit 1)  –   DEEL 3   Kyk:  Tips for finding balance as a student     bit.ly/4qOfeb8   (1 min 45 sek)  Reflektief:  Aktiwiteit 1  Kyk die video en  voltooi Deel 3  individueel  

Ontwikkel bewustheid van  algemene wanopvattings oor  oefening en voeding.  Onderrig &  Groep - aktiwiteit   7   min  Les 1  –   PowerPoint (Skyfies 7 – 8)   Les 1  –   Werkkaart   (Aktiwiteit 2)   Les 1  –   Werkkaart   MEMO   Kyk:   Is it possible to lose weight fast?  bit.ly/3LCvP2E   (3 min 03 sek van 4 min 56 sek)  Informeel:  Aktiwiteit 2  Vol tooi   Aktiwiteit 2  in  pare  

Beskryf sleutel gesonde  leefstylgewoontes (gesonde  eetgewoontes,  beperking van  suikerinname en gereelde  fisie s e aktiwiteit).  Onderrig,  Groep - aktiwiteit  12 min  Les 1  –   PowerPoint (Skyfie 9 – 12)   Uitbreiding :   Les 1  –   Werkkaart   (Aktiwiteit 3)    Les 1  –   Werkkaart   (Aktiwiteit 4)    Les 1  –   Werkkaart   MEMO  Reflektief:  Aktiwiteit 3     Informeel:   Aktiwiteit 4  Voltooi  Aktiwiteit 3  individueel   as  huiswerk   &  Aktiwiteit 4 in  groepe  

 3 - 2 - 1 - Refleksie &  Huiswerk  2 min  Les 1  –   PowerPoint (Skyfie 13)   Les 1  –   Werkkaart   (Aktiwiteit 5 + 6)   Voltooi  individueel:  Aktiwiteit 5 in die  klas en Aktiwiteit 6  as huiswerk  

